ایزمیرده باش وئرن زلزله زامانی داغینتی‌لار آلتیندا قالان 3 یاش‌لی الیف پرینچک یارا‌لی اولا‌راق قورتاریلیب.
بئللیکله قورتاریلان لارین سایی 106 نفره چاتیب.
زلزله‌دن تخمینن 58 ساعات سونرا دا 14 یاشلی ایدیل شیرین قورتاریلیب. معالیجه سی داوام ائتدیریلن شیرینین وضعیتی ایستابیل‌دیر.
قئید ائدک کی، جمعه گونو یئرلی واختلا ساعات 14.51-ده ایزمیرین سفری حیصار قصبه سینده 6،6 شدتینده گوجونده زلزله باش وئردی. معلوماتا گؤره، زلزله نین اوجاغی یئرین 16،54 کیلومتر درینلیگینده یئرلشیب. زلزله قوربان‌لاری‌نین سایی 83-ا یوکسلیب.
ایچ ایشلر ناظیرلیگی فوق العاده حال‌لار ایداره‌سی رهبرلیگی (آفاد) ایزمیرده باش وئرن زلز‌له نتیجه‌سینده هلاک اولان‌لارین سایی‌نین 83 نفره چیخدیغینی آچیقلاییب.
بو باره‌ده فوق العاده حال‌لار ایداره‌سی (آفاد) معلومات وئریب. یارا‌لی سایی ایسه 962 نفردیر. یارا‌لانان‌لاردان 743 نفر خسته‌خانا‌دان بوراخیلیب، 219 نفرین ایسه معالیجه‌سی داوام ائدیر.
ایزمیرده 8 بینادا هله ده قورتارما ایشلری آپاریلیر.
زلز‌له سونراسی 1120 آفتئرشوک قئیده آلینیب. اونلاردان 43 آفترشوکون شدتی 4 ریشتردن یوخاری‌دیر.
